Diari Oficial de la Generalitat Valenciana


Sumari del DOGV 6038, del 18-06-2009 (2009/6194)

Judici ordinari 298/2008. Notificació de la sentència a Óscar Marcos Bartolomé.
-------------------------------------------------------------------------------

### Dades del document

Número de DOGV
:   6038

Data del DOGV
:   18-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6194


Data del document
:   21-04-2009

Organisme emissor
:   Jutjat de Primera Instància Número 1 de Sueca

Tipus de document
:   Edicte

Judici ordinari 298/2008. Notificació de la sentència a Óscar Marcos Bartolomé. [2009/6194]  
Part demandant: Inmaculada Pérez Jaimes.  
Part demandada: Óscar Marcos Bartolomé.  
Sobre: judici ordinari.  
En el judici referenciat, s'ha dictat la resolució que té el text literal següent:  
«Jutjat de Primera Instància i Instrucció número 1 de Sueca  
Judici ordinari 298/2008  
Sentència 34/2009  
Sueca, 9 de març de 2009  
Clara España Arbona, jutgessa de Primera Instància i Instrucció número 1 de Sueca i partit, ha vist i oït estes actuacions de judici ordinari registrades amb el número 298/2008, promogudes per la procuradora Dolores Beltrán Alcázar en nom i representació d'Inmaculada Pérez Jaimes, assistida de la lletrada Reyes Albero Mengual contra Óscar Marcos Bartolomé en rebel·lia, en exercici d'acció de divisió de cosa comuna han resultat els següents:  
Antecedents de fet  
Primer. La procuradora Dolores Beltrán Alcázar en nom i representació d'Inmaculada Pérez Jaimes va presentar demanda de judici ordinari el 29 de maig de 2008 contra Óscar Marcos Bartolomé en exercici d'acció de divisió de la cosa comuna de l'habitatge situat a Llaurí, carrer de Cervantes, número 26, 1.º, 2.ª, de la plaça de garatge número 1 i del traster número 3, i basava esta petició en fets que consignava en la demanda i suplicava al Jutjat que es dictara sentència per la qual es condemnara el demandat en els termes sol·licitats en la pètita d'esta.  
Segon. Per interlocutòria de 5 de juny de 2008 es va admetre a tràmit la demanda i es va traslladar a la part demandada perquè contestara en el termini de 20 dies, i atesa la impossibilitat de localitzar al demandat per provisió de 22 d'octubre de 2008, es va acordar citar-lo mitjançant edictes publicats en el tauler d'anuncis d'este Jutjat.  
Per provisió de 6 de febrer de 2009, transcorregut el termini per a contestar a la demanda sense efectuar-ho, el demandat Óscar Marcos Bartolomé fou declarat en rebel·lia i es va citar l'actor a l'audiència prèvia, que es va celebrar en data 9 de març de 2009 on la part actora es va ratificar en la demanda i va proposar com a prova que es reproduïsca la documental que obra en les actuacions, i també la que en este acte per ser de data posterior a la demanda presenta, per la qual cosa de conformitat amb l'article 429.8 de la Llei d'Enjudiciament Civil, queden les actuacions directament per a sentència sense assenyalar judici.  
Tercer. En la tramitació d'este judici s'han observat totes les prescripcions legals.  
Fonaments de dret  
Primer. La part actora exercita acció de divisió de la cosa comuna de l'habitatge situat a Llaurí, carrer de Cervantes, número 26, 1.º, 2.ª, de la plaça de garatge número 1 i del traster número 3, propietat de l'actora i del demandat i que es troben gravats amb un préstec hipotecari constituït a favor de Ruralcaixa.  
I tot això en virtut dels articles 400 i següents del Codi Civil, sol·licita atés el caràcter indivisible de la cosa comuna, article 404, que se li adjudique este bé a la part actora amb la corresponent indemnització al demandat, segons els càlculs que esta adjunta, atesos els desemborsaments efectuats per la demandant de les despeses de conservació de la cosa comuna, i que en virtut de l'article 395 del Codi Civil se sufraguen per tots els propietaris.  
El demandat no ha comparegut en les actuacions per la qual cosa ha sigut declarat rebel.  
Segon. De la prova practicada en l'acte de la vista, açò és la documental incorporada junt amb la demanda i l'aportada en l'acte de la vista resulten acreditats els extrems continguts en la demanda, açò és que actora i demandat són propietaris de l'habitatge situat a Llaurí, carrer de Cervantes, número 26, 1.º, 2.ª, de la plaça de garatge número 1 i del traster número 3, que per la seua naturalesa es tracta de béns indivisibles i que atesa la voluntat de la part demandant de no romandre en esta comunitat de béns, article 400 del Codi Civil, s'ha d'accedir a esta voluntat i declarar extingida esta comunitat, i es procedirà a adjudicar esta a l'actora, qui indemnitzarà al demandat en execució de sentència conforme a les bases següents.  
En primer lloc, es procedirà per pèrit judicial a taxar els béns comuns, i per a quantificar la indemnització corresponent al demandat, i consta acreditat a través de la documental que els béns es troben gravats amb un préstec hipotecari constituït a favor de Ruralcaixa, i que este ha sigut atés únicament per l'actora des del mes de febrer de 2008, així com que les despeses de manteniment i subministraments d'esta també han sigut satisfetes en la seua integritat per la part demandant, documents del 6 al 8 de la demanda, es declara que la part actora té a favor seu i en contra del demandat un crèdit per les quotes hipotecàries des de febrer de 2008 a març de 2009 ambdues mensualitats incloses d'11.625,73 euros i per les despeses de l'habitatge 490,60 euros.  
Per tot l'anterior procedix l'estimació de la demanda en els anteriors termes.  
Tercer. En virtut de l'article 394.1 de la Llei d'Enjudiciament Civil, cal imposar les costes al demandat Óscar Marcos Bartolomé.  
Vistos els preceptes legals esmentats, i altres de normativa d'especial i general aplicació.  
Dispositiva  
Estime la demanda interposada per la procuradora Dolores Beltrán Alcázar en nom i representació d'Inmaculada Pérez Jaimes contra Óscar Marcos Bartolomé i en conseqüència declare extingida la comunitat de béns constituïda entre actora i demandat sobre l'habitatge situat a Llaurí, carrer de Cervantes, número 26, 1.º, 2.ª i de la plaça de garatge número 1 i del traster número 3, mitjançant l'adjudicació d'estos béns a la part actora, qui indemnitzarà el demandat en la suma que resulte en executar-se la sentència, amb la taxació prèvia per pèrit judicial dels béns comuns, considerant que la part actora té a favor seu i en contra del demandat un crèdit per les quotes hipotecàries des de febrer de 2008 a març de 2009 ambdues mensualitats incloses d'11.625,73 euros i per les despeses de l'habitatge 490,60 euros.  
S'imposen les costes a la part demandada.  
Notifiqueu esta resolució a les parts, i indiqueu-los que contra esta es pot interposar recurs d'apel·lació en el termini de 5 dies, davant este Jutjat, i per a davant l'Audiència Provincial de València.  
Lliureu testimoniança d'esta resolució per a constància en les actuacions.  
Esta és la meua sentència, que pronuncie, mane i firme.  
Publicació. L'anterior sentència l'ha donada, llegida i publicada el jutge que l'autoritza en el mateix dia de la data. En done fe.»  
Atés que es desconeix l'actual domicili o residència de la part demandada, per provisió de 21 d'abril de 2009 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el butlletí oficial de la comunitat autònoma per a dur a efecte la diligència de notificació de sentència al demandat Óscar Marcos Bartolomé.  
Sueca, 21 d'abril de 2009.- La secretària judicial: Gemma Goig Revert.